**Λευκάδα, 10/08/2023**

**ΕΞΑΜΗΝΟΣ ΑΠΟΛΟΓΙΣΜΟΣ ΛΕΙΤΟΥΡΓΙΑΣ**

**ΚΕΝΤΡΟΥ ΚΟΙΝΟΤΗΤΑΣ ΔΗΜΟΥ ΛΕΥΚΑΔΑΣ**

**(ΙΑΝΟΥΑΡΙΟΣ – ΙΟΥΝΙΟΣ 2023)**

Τα Κέντρα Κοινότητας αποτελούν νέες δομές, που σχεδιάστηκαν από το Υπουργείο Εργασίας, Κοινωνικής Ασφάλισης και Κοινωνικής Αλληλεγγύης, ιδρύθηκαν σε Δήμους και συγχρηματοδοτούνται από το ΕΣΠΑ 2014-2020. Η λειτουργία τους εστιάζει στην υποδοχή, την ενημέρωση και την υποστήριξη πολιτών, ειδικότερα αυτών που ανήκουν σε ευάλωτες κοινωνικές ομάδες. Παράλληλα στοχεύουν στην παροχή υπηρεσιών και τη διασύνδεση των ωφελουμένων ατόμων με όλους τους φορείς, δομές, Υπηρεσίες, Κοινωνικά Προγράμματα και δράσεις, με σκοπό την κοινωνική ένταξη, καθώς και την ένταξη στην αγορά εργασίας.

Το Κέντρο Κοινότητας Δήμου Λευκάδας ξεκίνησε τη λειτουργία του στις 18 Σεπτεμβρίου 2017 και στεγάζεται επί της οδού Αντ. Τζεβελέκη & Υποσμ. Κατωπόδη (Διοικητήριο, 1ος όροφος). Το 2019 η λειτουργία της δομής παρατάθηκε κατά (3) τρία έτη βάση της αρ. απόφασης ΔΣ 374/2019 και στελεχώθηκε με επιπλέον προσωπικό. Από τότε και μέχρι σήμερα στελεχώνεται από τρείς Κοινωνικούς Λειτουργούς και ένα Ψυχολόγο.

Κατά το Ά Εξάμηνο του 2023, το Κέντρο Κοινότητας διεκπεραίωσε 551 αιτήματα πολιτών, τα οποία αφορούσαν ενδεικτικά:

* Ενημέρωση για τις υπηρεσίες του 2ου και 3ου Πυλώνα του Ελάχιστου Εγγυημένου Εισοδήματος.
* Αιτήσεις και πληροφορίες σχετικά με το Επίδομα Στέγασης.
* Ενημέρωση και υποστήριξη πολιτών για την ένταξή τους στα Κοινωνικά Τιμολόγια του Δήμου (Κοινωνικό Τιμολόγιο για τα τέλη καθαριότητας και ηλεκτροφωτισμού, Κοινωνικό Τιμολόγιο Ύδρευσης).
* Ενημέρωση για προγράμματα ανέργων και παραπομπή των πολιτών κατά περίπτωση στον ΟΑΕΔ. Επιπλέον, πληροφόρηση για διαθέσιμες θέσεις εργασίας και υποστήριξη κατά τη διαδικασία αιτήσεων(π.χ. για το Πρόγραμμα Κοινωφελούς Χαρακτήρα, Λοιπό Επικουρικό Προσωπικό κλπ).
* Πληροφόρηση και υποστήριξη σε πολίτες για την ένταξή τους στο Κοινωνικό Οικιακό Τιμολόγιο της ΔΕΗ.
* Ατομικές συνεδρίες ψυχοκοινωνικής και συμβουλευτικής υποστήριξης.
* Αιτήσεις και πληροφορίες σχετικά με το Επίδομα Κοινωνικής Αλληλεγγύης Ανασφάλιστων Υπερηλίκων.
* Αιτήσεις και πληροφορίες σχετικά με το Ελάχιστο Εγγυημένο Εισόδημα.
* Αιτήσεις και πληροφορίες για τα Προνοιακά Επιδόματα.
* Ενημέρωση για κρατικές παροχές, επιδόματα για τη βελτίωση συνθηκών διαβίωσης.
* Παραπομπές σε υπηρεσίες και δομές, που δραστηριοποιούνται στο Δήμο ανάλογα με τις ανάγκες που εντοπίστηκαν (π.χ. Κοινωνικό Παντοπωλείο, Κοινωνικό Φαρμακείο κλπ).
* Αιτήσεις και πληροφορίες σχετικά με το Επίδομα Γέννησης.
* Υποστήριξη σε ολοκλήρωση αίτησης για το Πρόγραμμα Προσωπικός Βοηθός
* Αιτήσεις και πληροφορίες σχετικά με το Επίδομα Κοινωνικής Αλληλεγγύης Ανασφάλιστων Υπερηλίκων σε μέλη της Ελληνικής Μειονότητας της Αλβανίας.

Στα πλαίσια ενεργειών δικτύωσης και συνεργασίας διεκπεραίωσε ενδεικτικά:

* Πραγματοποιήθηκε συνάντηση δικτύωσης του Κέντρου Κοινότητας με το Εργαστήρι Ειδικής Επαγγελματικής Εκπαίδευσης και Κατάρτισης Λευκάδας καθώς και το Ειδικό Δημοτικό Σχολείο Λευκάδας με σκοπό τη γνωριμία και τη συζήτηση για μελλοντική συνεργασία (13/1/2023).
* Πραγματοποιήθηκε αποστολή κοτσίδων στον Πανελλήνιο Σύλλογο Γυναικών με Καρκίνο του Μαστού «Άλμα Ζωής» οι οποίες συλλέχθηκαν από τα κομμωτήρια της Λευκάδας (16/1/2023).
* Πραγματοποιήθηκε τηλεφωνική και ηλεκτρονική δικτύωση με το Συμβουλευτικό Κέντρο Κομοτηνής του Κέντρου Ερευνών για θέματα Ισότητας με σκοπό τη γνωριμία και την ενημέρωση για τον τρόπο λειτουργίας των δύο δομών (07/02/2023).
* Πραγματοποιήθηκε τηλεφωνική και ηλεκτρονική δικτύωση με το Κέντρο Ερευνών για θέματα Ισότητας (ΚΕΘΙ) και ζητήθηκε να αποσταλεί έντυπο υλικό προκειμένου να διατεθεί για ενημέρωση των πολιτών (08/02/2023, 16/02/2023).
* Πραγματοποιήθηκε δράση ευαισθητοποίησης για την Ενδοοικογενειακή Βία σε συνεργασία με την Δημοτική Επιτροπή Ισότητας των Φύλων Δήμου Λευκάδας στις 29/04/2023.
* Αναρτήθηκε Δελτίο Τύπου στα Μ.Μ.Ε. για τη φωταγώγηση της ξύλινης γέφυρας στην είσοδο του νησιού με αφορμή την Παγκόσμια Ημέρα κατά του Καρκίνου καθώς επίσης και για την αποστολή κοτσίδων στο Άλμα Ζωής οι οποίες θα διατεθούν σε γυναίκες που νοσούν (03/02/2023).
* Με αφορμή την Παγκόσμια Ημέρα κατά του Καρκίνου πραγματοποιήθηκε συμβολική φωταγώγηση της ξύλινης γέφυρας στην είσοδο του νησιού με κόκκινο χρώμα ως συμπαράσταση σε όσους νοσούν (04/02/2023).
* Αναρτήθηκε στα Μ.Μ.Ε. και δημοσιεύθηκε σε τοπικές εφημερίδες Δελτίο Τύπου σχετικό με τις αλλαγές που έλαβαν χώρα στη διαδικασία αξιολόγησης από την Υγειονομική Επιτροπή Κ.Ε.Π.Α. αλλά και στη χορήγηση της επιδοματικής ενίσχυσης από τον Οργανισμό Προνοιακών Επιδομάτων και Κοινωνικής Αλληλεγγύης (ΟΠΕΚΑ) (06/02/2023).
* Πραγματοποιήθηκε συγκέντρωση ειδών ανθρωπιστικής βοήθειας στο Πνευματικό Κέντρο του Δήμου Λευκάδας για τη στήριξη των πληγέντων της πρωτοφανούς τραγωδίας που έπληξε την Τουρκία και τη Συρία κατά τους πρόσφατους καταστροφικούς σεισμούς (09/02/2023 έως 13/02/2023) και αποστολή τους στις αντίστοιχες χώρες (14/02/2023 & 16/02/2023).
* Αναρτήθηκε στα Μ.Μ.Ε. Δελτίο Τύπου – Ευχαριστήριο για την άμεση ανταπόκριση των πολιτών στο κάλεσμα του Δήμου για συγκέντρωση ανθρωπιστικής βοήθειας και αποστολή τους στους πληγέντες της πρωτοφανούς τραγωδίας που έπληξε την Τουρκία και τη Συρία κατά τους πρόσφατους καταστροφικούς σεισμούς (16/02/2023).
* Κοινοποιήθηκε ανακοίνωση για την καταβολή των αναπηρικών επιδομάτων κατά το μήνα Φεβρουάριο (28/02/2023).

Στα πλαίσια ενεργειών δημοσιότητας:

* Αναρτήθηκε στα Μ.Μ.Ε. και στη Σελίδα Κοινωνικής Δικτύωσης του Δήμου ο Ετήσιος Απολογισμός Λειτουργίας του Κέντρου Κοινότητας για το έτος 2022 (31/1/2023).
* Αναρτήθηκε Ανακοίνωση-Πρόσκληση στα Μ.Μ.Ε. για τη δράση Ευαισθητοποίησης για την Ενδοοικογενειακή Βία με σκοπό την ενημέρωση των πολιτών (26/04/2023).
* Δράση ευαισθητοποίησης για την Ενδοοικογενειακή Βία σε συνεργασία με την Δημοτική Επιτροπή Ισότητας στο Δημαρχείο της Βασιλικής Λευκάδας (29/04/2023).

**ΕΝΔΕΙΚΤΙΚΗ ΠΡΟΣΕΛΕΥΣΗ ΠΟΛΙΤΩΝ ΑΝΑ ΜΗΝΑ**

**Από το Δήμο Λευκάδας**